Lav et referat af nedenstående tekst:

Tekst:
Hunden Bella var tirsdag med sin ejer til optagelsesprøve i håbet om at blive optaget som besøgshund. For at blive godkendt kræver det, at Bella består en adfærdsvurdering og en dyrlægeundersøgelse. - Jeg har arbejdet på plejehjem engang, og der havde jeg Bella med, fordi jeg fik lov af lederen selvfølgelig. Der var en ældre dame, der virkelig nød besøgene. Hun var glad i flere dage efter det, og hun kunne ikke snakke om andet. Jeg kunne også se på Bella, at hun nød det, så derfor tænkte jeg, at jeg ville prøve det, siger Bellas ejer, Nanna Jensen. Mennesker sænker paraderne Forud for sessionen skal hundeejerne til en samtale og gennemføre et online læringsmodul, så de er klædt godt på til opgaven som frivillig. Det er TrygFonden, der står bag besøgshundeteamordningen, der har eksisteret siden 2010. Hvert år bruger omkring 800 hundeejere knap 40.000 timer på at besøge udsatte og ældre på plejehjem. - De kan jo få mennesker til at sænke paraderne. Vi hører nogle gange historier fra vores hundeejere, hvor man nærmest kan høre, at de har tårer i øjnene. Hundene kan simpelthen åbne op for et liv med hund, der har været glemt for en stund, siger Line Hindsgaul Alstrup, der er projektleder ved Trygfonden. Besøgshundeteamet skal primært ud til plejehjem, og derfor er det vigtigt, at hundene både er rolige og ikke reagerer uhensigtsmæssigt. Dagens optagelsesprøve viste, at den australske terrier Alfred ikke var klar. - Han blev kasseret i den her omgang, men forhåbentlig om et halvt år, så skal vi komme igen. Han skal også lige have alderen med for, at det giver mening for ham selv, siger Alfreds ejer, Anne Kjær Conradsen. Men Bella på seks år så ud til at klare adgangskravene. - Hun gør det, der bliver sagt, og hun er nysgerrig på, hvad der skal ske, siger Nanna Jensen. Ejerne får senest på torsdag at vide, om netop deres hund er blevet godkendt som besøgshund.

Referat:
TrygFonden afholdt tirsdag optagelsesprøver i Aalborg for - måske - kommende besøgshunde, der sammen med deres ejer tager ud og besøger plejecentre.